এসআই আরও জানান, তথ্য প্রযুক্তি ব্যবহার করে খুনের ঘটনায় সেলিমের জড়িত থাকার সত্যতা পাওয়ায় তাকে গ্রেপ্তার করার জন্য বিভিন্ন জেলায় অভিযান পরিচালনা করা হয়। পরে মৌলভীবাজার থেকে তাকে গ্রেপ্তার করা হয়। উল্লেখ্য, গত ৩০ অক্টোবর সোমবার দিবাগত রাতে মোহাম্মদপুরের ঢাকা উদ্যানের বি-ব্লকের একটি বাসা থেকে ৩০ বছর বয়সী ওই নারীর মরদেহ উদ্ধার করে পুলিশ। ঘটনার পর থেকে নিহতের স্বামী পরিচয়দানকারী সেলিম পলাতক ছিলেন। এ ঘটনায় পুলিশ বাদী হয়ে মোহাম্মদপুর থানায় একটি হত্যা মামলা করে। মোহাম্মদপুর থানার পরিদর্শক (অপারেশনস) মো. শরিফুল ইসলাম জানান, ঢাকা উদ্যান এলাকার ওই বাড়ির যে কক্ষে লাশ পাওয়া যায়, সেটি গত জানুয়ারি মাসে সেলিম নামে একজন ভাড়া নেন। নিহত নারীকে সেলিমের স্ত্রী হিসেবে জানতেন প্রতিবেশীরা।